Eins og kunnugt er af fyrri fréttum var Fossá ÞH flutt frá Akranesi til Akureyrar til áframhaldandi breytingar eftir að málið hafði fengið meðhöndlun fyrir dómi . Er því unnið að því að gera skipið klár fyrir Þörungavinnsluna , en þeir hafa keypt skipið . Hér birti ég fjórar myndir teknar um helgina á Akureyri af skipinu , teknar af Bjarna Guðmundssyni . Þeir á Sægrími GK 525 , hafa upplifað nokkuð óvæntar uppákomur undanfarna daga . Hófst þetta með því að þeir tóku upp svokallað 12 tíma kerfi og róa nánast jafnt á nóttunni sem að degi til , með það í huga að fiskurinn sé aldrei búinn að vera meira en 12 tíma í netunum þegar hann er veiddur . Með því hefur þeim tekist að landa 99% aflans í dýrasta flokkinn . En þetta er ekki það eina sem komið hefur til hjá þeim um borð , því fyrir helgina voru þeir staðnir að meintum brotum við að hafa landað nokkrum tonnum fram hjá vikt og eiga von á sviptingu vegna þessa . Í framhaldi af því hefur svo komið í ljós að Fiskistofa stóð ólöglega að upptöku aflans og er það mál nú til athugunar hjá tilbærum aðilum .